## Els metros i tramvies de Metrovalencia recorreran en els principals dies de Falles 700.000 km, l’equivalent a 17,3 vegades la volta al món

*** FGV posa en circulació 2.358 servicis especials i 9.517 ordinaris els dies 15, 16, 17, 18, 19 i la matinada del 20 de març
* El nombre de places oferides en les cinc principals jornades ascendix a més de 5 milions**

Els servicis especials i ordinaris programats per Ferrocarrils de la Generalitat Valenciana (FGV) per a Falles, en concret del dia 15 a la matinada del 20, recorreran un total de 698.978 quilòmetres, l’equivalent a completar 17,3 voltes al món. Per a això, Metrovalencia posa en circulació estos dies 11.875 circulacions de metros i tramvies, que oferixen als usuaris 5.231.041 places.

La planificació efectuada per l’empresa pública té com a objectiu garantir el desplaçament de tots els usuaris que vulguen participar en els nombrosos actes festius de les Falles.

Si es tenen en compte els dos caps de setmana previs a la *plantà*, els dies 2, 3, 9 i 10 de març, Metrovalencia oferta en els nou dies de servicis especials 2.877 circulacions extraordinàries, a més de les ordinàries (que suposen 13.180 en el còmput de totes les jornades citades), cosa que significa 16.057 servicis de metros i tramvies des dels esmentats caps de setmana previs a les Falles fins a la *cremà* del dia 19 i matinada del dia 20.

D’esta manera, els metros i tramvies posats en circulació per Metrovalencia recorreran, si es té en compte el total totes les jornades amb servicis especials, 908.977 quilòmetres, l’equivalent a 22,7 voltes al món, entre els 869.802 km dels servicis ordinaris i els 39.175 km dels servicis especials.

Les freqüències de pas de trens i tramvies variaran en funció del dia, franja horària i destinació, per la qual cosa es recomana als usuaris que s’informen del pas dels trens en la pàgina web de Metrovalencia [(www.metrovalencia.es](http://www.metrovalencia.es/)), en el telèfon gratuït 900 461 046 o a les mateixes estacions. A més, la comunicació es pot establir a través de les xarxes socials de [Facebook](http://facebook.com/metrovalencia.fgv), X (amb el compte @metrovalencia, en la xarxa abans coneguda com a Twitter) i l’*app* oficial de Metrovalencia.

Fecha: 18/03/2024